CELEX: 31990R2106
Language: el
Date: 1990-07-23
Title: Κανονισμός (ΕΟΚ) αριθ. 2106/90 της Επιτροπής της 23ης Ιουλίου 1990 για τον καθορισμό των ποσών και των τιμών που καθορίζονται σε Ecu από το Συμβούλιο στον τομέα του ρυζιού και μειώνονται λόγω της νομισματικής επανευθυγράμμισης της 5ης Ιανουαρίου 1990

Avis juridique important

|

31990R2106

Κανονισμός (ΕΟΚ) αριθ. 2106/90 της Επιτροπής της 23ης Ιουλίου 1990 για τον καθορισμό των ποσών και των τιμών που καθορίζονται σε Ecu από το Συμβούλιο στον τομέα του ρυζιού και μειώνονται λόγω της νομισματικής επανευθυγράμμισης της 5ης Ιανουαρίου 1990  

Επίσημη Εφημερίδα αριθ. L 191 της 24/07/1990 σ. 0025 - 0026

***** ΚΑΝΟΝΙΣΜΟΣ (ΕΟΚ) αριθ. 2106/90 ΤΗΣ ΕΠΙΤΡΟΠΗΣ  της 23ης Ιουλίου 1990  για τον καθορισμό των ποσών και των τιμών που καθορίζονται σε Ecu από το Συμβούλιο στον τομέα του ρυζιού και μειώνονται λόγω της νομισματικής επανευθυγράμμισης της 5ης Ιανουαρίου 1990  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1677/85 του Συμβουλίου της 11ης Ιουλίου 1985 σχετικά με τα νομισματικά εξισωτικά ποσά στο γεωργικό τομέα (1), όπως τροποποιήθηκε τελευταία από τον κανονισμό (ΕΟΚ) αριθ. 1889/87 (2), και ιδίως το άρθρο 6 παράγραφος 3,  Εκτιμώντας:  ότι ο κανονισμός (ΕΟΚ) αριθ. 784/90 της Επιτροπής της 29ης Μαρτίου 1990 για τον καθορισμό του συντελεστή μείωσης των γεωργικών τιμών της περιόδου εμπορίας 1990/91 λόγω της νομισματικής επανευθυγράμμισης της 5ης Ιανουαρίου 1990 και για τροποποίηση των τιμών και των ποσών που καθορίζονται σε Ecu για την περίοδο αυτή (3) καθόρισε τον κατάλογο των τιμών και των ποσών του τομέα του ρυζιού στα οποία εφαρμόζεται ο συντελεστής 1,001712, από της 14 Μαΐου 1990, στα πλαίσια του καθεστώτος αυτόματης κατάργησης των αρνητικών νομισματικών αποκλίσεων· ότι το άρθρο 3 του κανονισμού (ΕΟΚ) αριθ. 784/90 προβλέπει να προσδιοριστεί η μείωση που προκύπτει, ιδίως, για τις τιμές και τα ποσά που καθορίζονται σε Ecu από το Συμβούλιο για την περίοδο εμπορίας 1990/91 και να καθοριστεί η αξία των τιμών αυτών και των μειωμένων ποσών·  ότι, για την περίοδο 1990/91, η ενδεικτική τιμή και η τιμή παρεμβάσεως του ρυζιού καθορίστηκαν στον κανονισμό (ΕΟΚ) αριθ. 1352/90 του Συμβουλίου (4)· ότι το ποσό της ενισχύσεως στην παραγωγή για ορισμένες ποικιλίες ρυζιού καθορίστηκε στον κανονισμό (ΕΟΚ) αριθ. 1354/90 του Συμβουλίου (5)·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Οι τιμές και τα ποσά που καθορίζονται σε Ecu από το Συμβούλιο για την περίοδο εμπορίας 1990/91 στον τομέα του ρυζιού και μειώνονται σύμφωνα με το άρθρο 2 του κανονισμού (ΕΟΚ) αριθ. 784/90, είναι αυτά που αναφέρονται στο παράρτημα.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Σεπτεμβρίου 1990.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 23 Ιουλίου 1990.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 164 της 24. 6. 1985, σ. 6.  (2) ΕΕ αριθ. L 182 της 3. 7. 1987, σ. 1.  (3) ΕΕ αριθ. L 83 της 30. 3. 1990, σ. 102.  (4) ΕΕ αριθ. L 134 της 28. 5. 1990, σ. 17.  (5) ΕΕ αριθ. L 134 της 28. 5. 1990, σ. 19.  ΠΑΡΑΡΤΗΜΑ  1.2 //  //  // Περιγραφή των τιμών και των ποσών   // Τιμές ή ποσά σε Ecu στα οποία εφαρμόζεται  ο συντελεστής 1,001712   //    //   // 1. Τιμή παρεμβάσεως  // 313,65   // 2. Ενδεικτική τιμή   // 546,13   // 3. Ποσό της ενισχύσεως στην παραγωγή για ορισμένες ποικιλίες ρυζιού  // 250   //    //